Waiting for Tonight

Waiting for Tonight (בעברית: מחכה ללילה) הוא שיר של הזמרת והשחקנית ג'ניפר לופז, מתוך אלבום הבכורה שלה, On the 6. השיר יצא לאור ב-27 באוקטובר 1999, כסינגל השלישי מתוך האלבום. במקור, השיר הוא חידוש לשירן של להקת הבנות 3rd Party.

בין היתר מכונה השיר כ"שיר המילניום", כיוון שיצא בסמוך התחלפותן של המאה ה-20 למאה ה-21, ונוגן ללא הרף באותן תקופות. השיר זכה להצלחה עולמית ואף הועמד בשנת 2000, בטקס פרס גראמי ה-42, בקטגוריית – "הקלטת הדאנס הטובה ביותר".

השיר הגיע למקום השמיני במצעד הבילבורד הוט 100, החמישי במצעד הסינגלים הבריטי, הראשון במצעד שירי הדאנס קלאב, והשני במצעד שבקנדה.

רקע וכתיבה 
השיר נכתב על ידי מריה כריסטנסן, מייקל גארבין ופיל טאמפל, והופק על ידי ריק וייק וריצ'י ג'ונס. את השיר הוציאה לופז כסינגל שלישי לאחר שחלפו שלושה חודשים מצאתו של אלבום הבכורה שלה, On the 6. השיר הופק לראשונה על ידי ג'ניפר לופז עצמה, קורי רוני וריק וייק, אך ג'ניפר טענה כי את הגרסה הזו היא "שנאה", ואך הוסיפה כי "אני לעולם לא רוצה לשמוע את זה שוב, זה מחריד ונוראי". לאחר מכן הוחלט כי את השיר יפיקו מחדש, ורק לאחר מכן הוא יצא כסינגל.

מבקרי המוזיקה שבחו את לופז רבות על השיר, וחלקם אף טענו כי הוא הטוב ביותר שלה, עד היום. בנוסף לכך, גם את הווידאו קליפ הנלווה שיצא לשיר שבחו מבקרי המוזיקה, ואף הזכירו את התייחסותה של לופז אל באג 2000.

וידאו קליפ 
הווידאו קליפ הנלווה בוים וצולם על ידי פרנסיס לורנס, והוא צולם בלוס אנג'לס, בין היתר בארבורטום (הגן היערני) של לוס אנג'לס.

בקליפ נראית לופז כשהיא חוגגת לקראת בואה של שנת 2000 בבריכה, במעיינות ובמקורות מים נוספים. היא רוקדת במסיבה בג'ונגל על רקע מופע לייזר ירוק. ישנה סצנה בה לופז מכוסה בנצנצים, וכמו בכל הקליפ, אור ירוק מאיר עליה. לבסוף, כשהשניות מ-1999 ל-2000 עוברות, כל האורות בעולם כבים (התייחסות לבאג 2000), המוזיקה נעצרת, כולם עומדים דום, ולאחר כמה שניות הכל מתעדכן מחדש ולוח ענק מציג את שנת 2000. בשל כך, הייתה התייחסות נוספת לבאג 2000.

נכון ל-9 ביוני 2020, מונה הצפיות של הקליפ עומד על כ-65 מיליון צפיות, למרות שהועלה לערוץ ה-Vevo של לופז, 10 שנים לאחר צאתו המקורית.

מיקומי שיא 
השיר זכה להצלחה עולמית והגיע בשיאו למקום השמיני במצעד הבילבורד הוט 100.

נתוני מכירות

היסטוריית יציאות לאור

קישורים חיצוניים

הערות שוליים 

שירי 1997
סינגלים מ-1999
שירי ג'ניפר לופז
שירים באנגלית
שירים שהופקו על ידי ריק וייק
וידאו קליפים שבוימו על ידי אלן סמית'י
וידאו קליפים שבוימו על ידי פרנסיס לורנס
שירים על לילות
שירים על מיניות
שירי דאנס-פופ
שירי מוזיקת האוס אמריקאיים
סינגלים בהוצאת אפיק רקורדס